





KATEGORIJA: DIJAKI 




NASLOV PODJETNIŠKE IDEJE

*Za zgoraj navedeno podjetniško idejo ni odprtega podjetja*


Označite vaš kraj za POPRI tekmovanje na regijski ravni:
	☐ Nova Gorica (GORIŠKA, OBALNO-KRAŠKA, PRIMORSKO-NOTRANJSKA)
	
	☐ Ljubljana (OSREDNJESLOVENSKA, GORENJSKA, ZASAVSKA)

	
	
	

	☐ Novo mesto (JUGOVZHODNA SLOVENIJA, POSAVSKA)
	
	☐ Velenje (SAVINJSKA, KOROŠKA, PODRAVSKA, POMURSKA)

	
	
	

	Država (za pripadnike slovenske manjšine): ______________________
	
	






PRI PRIJAVI IZBRIŠITE SPODNJI TEKST.
Kako napišemo predlogo poslovnega modela?
· Od ideje do poslovnega modela
· Imate idejo? Preverite jo na trgu in poiščite objektivne razloge, da ima potencial za uspeh.
· To zanima tudi investitorje in strokovno komisijo tekmovanja POPRI.
· Struktura predloge
· Predloga je sestavljena iz 1 + 9 + 1 poglavij:
· Povzetek – kratek opis celotnega poslovnega modela. Lahko ga napišete na začetku ali na koncu, ko imamo boljšo sliko o vseh sestavinah poslovnega modela.
· 9 obveznih poglavij iz poslovnega kanvasa – predstavljajo vitki okvir – orodje, ki ga povsod po svetu uporabljajo startup podjetniki in izvira iz knjige Vitki okvir (Ash Maurya, Running Lean). 
[image: ]
· MSP & povratne informacije  – opis prototipa (MSP) in rezultati intervjujev s potencialnimi kupci.


Predlogo izpolnite tako, da opišete vaš izdelek oziroma storitev skozi vsa poglavja, v predlaganem zaporedju. Najprej opišete problem, ki ga boste reševali, nato poveste katerim ljudem rešujete problem, za tem pa opišete, kako bo izgledala vaša rešitev, po čem se razlikujete od konkurence v očeh kupcev, kako jih boste dosegli, kateri so ključni kazalniki za uspeh, kaj je vaša neulovljiva prednost, kako bo denar odhajal iz podjetja in kako bo pritekal vanj. 
Za lažje izpolnjevanje vam bomo pri vsakem poglavju opisali primer uspešnega slovenskega izdelka ULLA (https://www.ulla.io/). Primer ULLA bo opisan zelo na kratko, zato da vam pokaže način razmišljanja, v vaši nalogi si vseeno vzemite več časa in prostora za razlago. S pomočjo opisa izdelka in podvprašanji, bo izpolnjevanje predloge zagotovo lažje. Če boste imeli dodatna vprašanja, nas lahko kontaktirate preko elektronskega naslova: popri@primorski-tp.si.

· Varstvo intelektualne lastnine (IL)
Če je vaša edinstvena prednost tehnološka inovacija (izum), vas brez ustreznega varstva, to je patenta, lahko konkurenca hitro prehiti ali izkoristi. Tudi če je vaša prednost poseben in prepoznaven znak, embalaža ali zanimiva oblika izdelka, ga lahko zavarujete z blagovno znamko, modelom ali avtorsko pravico. S tem zavarujete svojo prepoznavnost.
Ko imate edinstveno rešitev, izum,  znak ali logotip, izdelek ali ustvarjalno vsebino je to vaša vrednost, zato jo je smiselno pravno zaščititi, da jo konkurenca ne bi enostavno kopirala. Pravice  IL vam omogočajo, da zavarujete svojo konkurenčno prednost in preprečite drugim, da bi nepooblaščeno uporabljali vaše ustvarjalne dosežke. 
Med pogostimi oblikami zaščite so tudi poslovna skrivnost in sporazum o nerazkritju (NDA).
· Več informacij o IL:
Z intelektualno lastnino do uspeha na trgu (kratek Youtube video)
EUIPO teaching materials 
Urad za intelektualno lastnino 


Sedaj pa pogumno naprej in ustvarite svojo prihodnost!

POVZETEK 
Napišite povzetek vašega poslovnega modela. V prvi povedi povejte, kaj je vaša ideja.
Povzetek napišite zadnji, ko imate izpolnjena vsa poglavja. Takrat boste imeli najboljšo sliko o celotni ideji. V povzetku odgovorite na: Kaj je vaša rešitev? Komu je namenjena? Kateri problem rešuje? Zakaj je boljša od obstoječih? Kako boste zaslužili?
______________________________________________________________
______________________________________________________________
______________________________________________________________
______________________________________________________________

Primer ULLA: 
ULLA je pametna naprava, ki nas opozarja, da med delom ne pozabimo na pitje vode. S pomočjo silikonskega plaščka jo namestimo na kozarec ali stekleničko, namestitev pa traja zgolj nekaj sekund. Ulla nas nato vsake pol ure – v primeru, da se ne spomnimo sami – opomni, da je čas za požirek. Tako te v osem urnem delavniku spomni, da vsaj 16-krat dvigneš kozarec ali stekleničko in se osvežiš z dragoceno vodo. Rezultati t.i. user testingov so pokazali, da uporabniki s pomočjo Ulle spijejo dva do trikrat več vode na dan.
Naprava je primerna za zaposlene posameznike z natrpanim urnikom, ki se zavedajo, da pijejo premalo vode, vendar zaradi prenapornega urnika pozabijo na pitje. Na trgu že obstajajo aplikacije za pametne telefone, vendar glasni zvočni alarmi niso primerni za delovna mesta v pisarnah. Naprava ULLA se prodaja preko spletne strani in platform za prodajo ter tudi preko aplikacije za zdravo prehrano z imenom DietPoint (ki so jo izdelali ustvarjalci ULLE). Naprava se prodaja direktno in tudi preko partnerjev, ena naprava stane okrog 20 €. Do sedaj so prodali že 50.000 kosov, vizija podjetja pa je, da pomagajo pri spreminjanju slabih navad. 





1.PROBLEMI 
Odgovorite: Katere 3 (največ) probleme rešuje naša ideja? Podrobno opišite.
Ugotoviti je potrebno, ali obstaja dovolj velik problem oziroma želja, da si jo bodo naši kupci z nakupom olajšali. Probleme si lahko predstavljamo kot opravila, ki bi jih sicer morali opraviti kupci, z našim izdelkom pa jih tako razbremenimo. Problem v podjetništvu ni samo težava — je tudi želja ali čustvo. Podjetje, ki prodaja rože, ne rešuje nujne potrebe, ampak čustvo. Oba sta legitimen problem, ki ga je vredno reševati.
Razlaga segmenta »Problemi in potrebe kupcev«: POPRI Digital, Video št. 2
______________________________________________________________
______________________________________________________________
______________________________________________________________
______________________________________________________________

Primer ULLA: 
ULLA: Pametna naprava ULLA je izdelek, ki rešuje dva problema ljudi. Ljudje, ki si želijo živeti zdravo, a so ugotovili, da (1) pijejo premalo vode. Zavedajo se problema, da spijejo premalo vode, vendar (2) se na to zaradi preobremenitev v službi niti ne spomnijo. ULLA tako tudi rešuje probleme, ki nastanejo zaradi dehidracije, kot so glavoboli, znižana produktivnosti, pomanjkanje energije in utrujenost. Izdelek je torej odgovor na slabo navado, ki jo imamo ljudje, da pogosto pozabimo piti vodo.






1.1. OBSTOJEČE ALTERNATIVE
Kako probleme, opisane v prejšnjem poglavju, rešujemo danes/sedaj?
Kateri izdelki oziroma storitve že obstajajo, ki rešujejo prej omenjene probleme? Naštej jih nekaj. 
Konkurenco iščite na dva načina: z iskanjem po spletu ter z intervjuji, kjer potencialne kupce vprašate, kako problem rešujejo danes. Ločite med neposredno konkurenco (izdelki v isti kategoriji kot vaš) in posredno konkurenco (popolnoma drugačni izdelki, ki pa rešujejo isti problem). Konkurenca ni samo slaba stvar — dokazuje, da za vašo rešitev obstaja trg.
Če ste ugotovili, da problem resnično obstaja, potem si ga ljudje najverjetneje že sedaj poskušajo rešiti. Premislite, katere so obstoječe alternative, s katerimi si vaši potencialni kupci rešujejo zaznane probleme. Pomislite tako na konkurenčne izdelke oziroma storitve, kot tudi na zelo preproste rešitve.

______________________________________________________________
______________________________________________________________
______________________________________________________________
______________________________________________________________
Primer ULLA: 
Osebe, ki premalo pijejo, ker se na to ne spomnijo, bi lahko na primer uporabile opomnike na telefonu (preprosto z uporabo opomnikov v koledarju) ali si prenesle eno od neštetih aplikacij, ki jih ponujajo različna podjetja, ki opominjajo uporabnika, na pitje vode in zdrav način življenja. 





2. KUPCI
Kdo bo kupil naš izdelek oziroma storitev? Pri opredelitvi kupcev izhajamo iz problema, ki ga želimo rešiti, in poiščemo ljudi, ki ta problem najbolj občutijo oziroma ga najbolj potrebujejo rešiti. Ti so lahko naši prvi in najbolj pomembni potencialni kupci.
Opredelitev ciljnih skupin
Ali lahko potencialne kupce razporedimo v posamezne skupine (npr. odrasli, najstniki, otroci, moški, ženske, športniki …)? Vsako skupino podrobneje opišite: koliko je takšnih ljudi, kakšne so njihove potrebe, navade, življenjski slog in druge značilnosti, ki bi lahko vplivale na nakup. Pri tem ne ostanite pri preširoki skupini. Poskusite oblikovati čim bolj natančen profil kupca.
Idealni kupec
Zamislite si konkretno osebo, ki predstavlja vašega idealnega oziroma prototipnega kupca. Dajte ji ime, starost, poklic, življenjske navade, interese, potrebe in druge značilnosti, ki so pomembne za vaš izdelek oziroma storitev.
Pri tem ločite med:
· uporabnikom – osebo, ki izdelek oziroma storitev uporablja,
· odločevalcem o nakupu – osebo, ki odloča, ali bo nakup opravljen,
· kupcem – osebo ali organizacijo, ki nakup dejansko opravi.
Premislite tudi, komu prodajate: neposredno potrošnikom (B2C), podjetjem (B2B) ali na drug način.
Velikost potencialnega trga
Ocenite, koliko ljudi oziroma organizacij ustreza opisanemu profilu in bi lahko potrebovalo vaš izdelek oziroma storitev. Poskusite čim bolj konkretno oceniti število potencialnih kupcev in s tem preveriti, ali je trg dovolj velik za vašo poslovno idejo.
Preverjanje predpostavk
Vse, kar ste zapisali o kupcih, so za zdaj predpostavke. Preveriti jih morate v pogovorih z dejanskimi potencialnimi kupci.

Opravite vsaj 10–20 intervjujev z ljudmi, ki ustrezajo vašemu profilu kupca. Ne izbirajte staršev, prijateljev ali drugih ljudi, ki vas poznajo in vam želijo pomagati, saj lahko njihove povratne informacije zaradi osebnega odnosa niso dovolj objektivne.
Pri intervjujih ne postavljajte predvsem vprašanj, na katera je mogoče odgovoriti z »da« ali »ne«. Raje sprašujte o njihovih dejanskih preteklih izkušnjah in ravnanju, na primer:  »Kako ste nazadnje reševali ta problem?« namesto: »Ali bi kupili naš izdelek?«
Cilj intervjujev je ugotoviti, kdo so naši kupci, kako velik je problem, kako ga danes rešujejo in ali so pripravljeni za rešitev plačati.
Razlaga segmenta »Kdo so naši kupci?«: POPRI Digital, video št. 3
______________________________________________________________
______________________________________________________________
______________________________________________________________
______________________________________________________________

Primer ULLA: 
Izdelek ULLA je najbolj primeren za osebe, ki želijo živeti zdravo, imajo zelo stresno službo in zaradi napornega urnika pozabijo na pitje vode. Zaradi pomanjkanja pitja vode lahko pride do glavobolov, utrujenosti, upada delovne energije in zmanjšanje produktivnosti. Zavedajo se tega problema, zato so si že kupili flaško za vodo, vendar problem kljub temu ostaja. Osebe prihajajo iz urbanih mestnih središč, imajo pametni telefon, zasedajo službe z dodano vrednostjo in sledijo trendom modernih tehnologij. Zelo verjetno skrbijo za svojo telesno aktivnost in prehrano.
Druga skupina bi lahko bili vsi tisti, ki želijo izgubiti odvečne kilograme in ob tem pazijo, da ne popijejo premalo (saj pitje vode posredno vpliva na hitrejšo izgubo kilogramov). Tudi te osebe najverjetneje živijo v mestnih središčih in uporabljajo pametni telefon (ter druge moderne tehnologije), obiskujejo ali vsaj so izrazile željo po obiskovanju skupnih ali individualnih vadb in informacije za hujšanje iščejo preko spletnih portalov. 




3. REŠITEV 
Kako bo izgledala vaša rešitev? Kako bi opisali vašo rešitev nekomu, ki je še ni videl?
Kako vaša rešitev rešuje probleme, ki ste jih opredelili zgoraj?
Rešitev opišite z vidika kupca — kako bo izgledala, kako bo delovala, kakšne so njene ključne lastnosti. 
Pazite, da je rešitev primerna za vaše kupce. Če so vaši kupci starejše osebe, mobilna aplikacija morda ni prava pot. Rešitev mora biti takšna, da jo bodo kupci razumeli in znali uporabljati.
Razlaga segmenta »Rešitev problema in Edinstvena ponujena vrednost«: POPRI Digital, video št. 4
______________________________________________________________
______________________________________________________________
______________________________________________________________
______________________________________________________________

Primer ULLA: 
ULLA je pametna naprava, ki jo s pomočjo silikonskega trakca namestimo na katerokoli flaško za vodo ali kozarec. Naprava nas spomni, da moramo piti vodo. Ima vgrajen senzor, ki zazna, če je poleg flaške oseba in se tako sama vključi/izključi. Ni je potrebno polniti, saj baterija vzdrži zelo dolgo in jo je enostavno za zamenjati. Sledi optimalnemu intervalu pitja vode. Namesto zvočnega uporablja svetlobni signal za opozarjanje in je tako primerna za delovna mesta v pisarniških okoljih. Je tudi oblikovalsko dovršen izdelek in jo lahko kupimo v 6 različnih barvah.




4. EDINSTVENA PONUJENA VREDNOST
Kakšen je slogan vašega podjetja?  Kaj obljubljate kupcem? Kaj bodo kupci dobili, če kupijo vaš izdelek?
Ali lahko obljubo oblikujete po: »Hipoma jasen naslov = končni rezultat po želji kupca + točno določen čas + obravnava ugovorov« (Vročo sveže pečeno pico vam dostavimo v 30 minutah ali pa je brezplačna)?
Razlaga segmenta »Rešitev problema in Edinstvena ponujena vrednost«: POPRI Digital, video št. 4

______________________________________________________________
______________________________________________________________
______________________________________________________________
______________________________________________________________
Varstvo intelektualne lastnine: Če ste razmislili o tem kakšen del vašega produkta je smiselno zaščititi in zakaj, to na kratko opišite. Več informacij o varstvu intelektualne lastnine se nahaja na začetku te pisne predloge.

Primer ULLA: 
Smart hydration coach for your busy life. Pametni trener rehidracije za vaše natrpano poslovno življenje. ULLA je izdelek za ljudi, ki se zavedajo pomena pitja vode, potrebujejo le nekoga, ki jih bo na to spomnil. Spreminjanje slabih navad je tudi del vizije ustvarjalcev ULLE; postati podjetje, ki razvija in prodaja izdelke, enostavne za uporabo in ki pomagajo pri spreminjanju slabih navad.
 


4.1 NEULOVLJIVA PREDNOST
Zakaj smo boljši od konkurence? Zakaj smo boljši od produktov, omenjenih v poglavju »Obstoječe alternative«?
Ključne prednosti so tisto, česar ni mogoče zlahka kopirati ali kupiti. S takšnimi prednostmi se boste ubranili pred konkurenco. Potrebno jih je poznati, varovati in vzdrževati.
To niso nujno ključne prednosti: biti prvi na trgu; več lastnosti, združenih v en proizvod; dizajn; strast in odločnost vas in vašega tima.
Primeri značilnosti, ki lahko predstavljajo neulovljivo ključno prednost:
• Notranji podatki, ki jih veste samo vi.
• Podjetniški tim z edinstveno kombinacijo znanja.
• Že obstoječe stranke.
• Skupnost (community) vaših uporabnikov.
• Določeno edinstveno znanje ali sposobnost.
• Dostop do določenih naravnih virov, ki jih konkurenca nima (na primer: izvir ali rudnik).

______________________________________________________________
______________________________________________________________
______________________________________________________________
______________________________________________________________

Primer ULLA: 
Ključna prednost je popolno ujemanje problema s trgom. Zaposleni ljudje, ki jim primanjkuje časa, se že zavedajo problema pitja vode in so že naredili prvi korak (kupili so si flaško). Vendar »slaba navada« kljub temu ostaja. ULLA je popoln, cenovno dostopen in preprost odgovor na omenjen problem. Prednost je tudi, da je ekipa pred izdelkom ULLO ustvarilo aplikacijo za telefon DietPoint, ki ponuja nasvete za zdravo prehranjevanje in življenjske navade. Sedaj jim aplikacija, z več kot 4 milijoni prenosov, nudi pomembne informacije o ljudeh, ki si želijo živeti zdravo.


5. POTI DO KUPCEV/MARKETING
Kje in kako bomo prodajali naš izdelek oziroma ponujali našo storitev? Zakaj? Kje bomo oglaševali? Zakaj? Kako bo zgledala naša reklama?
Kaj lahko izmerimo, da bomo vedeli, ali nam gre dobro, ali ne? (število prodanih kosov, število obiskov na spletni strani, koliko »všečkov« imamo, koliko posameznikov redno uporablja naš izdelek…)
Glede na značilnosti vaših kupcev lahko določite, kateri način trženja je najbolj primeren za vaš primer (npr. če so kupci starejši ljudje, potem spletni način trženja mogoče ne pride v poštev). Zelo pomembno je, da ste že v poglavju KUPCI čim bolje določili značilnosti in navade vaših najboljših kupcev (naredili ste profil vašega kupca). Glede na podatke o kupcih lahko sklepate, kateri kanali (medijski prostori, platforme) bodo bolj uspešni.
V to poglavje sodijo vse aktivnosti, ki pripomorejo k temu, da vaši kupci vidijo vaš izdelek in ga tudi kupijo; določitev imena vašega izdelka, določitev slogana, način prodaje (spletna trgovina, navadna trgovina, televizijska prodaja, sejemska prodaja, telefonsko prodajanje itn.) in načini oglaševanja (spletna stran, Facebook, radijski in televizijski oglasi, letaki, jumbo plakati, sejmi itn.). V nekaterih primerih uspešna podjetja sploh ne prodajajo inovativnih izdelkov, ampak je celotna inovativnost in uspešnost podjetja skrita v načinu trženja oziroma prodaje.
Razlaga segmenta »Kako bodo kupci izvedeli za nas?«: POPRI Digital, video št. 5
______________________________________________________________
______________________________________________________________
Primer ULLA: 
Izdelek ULLA ima svojo spletno stran s trgovino, ravno tako pa se prodaja na spletni platformi Amazon. Promocija poteka preko socialnih omrežjih kot je Facebook in s pomočjo vplivnih blogerjev. 
Podjetje, ki je razvilo ULLO je pred tem lansiralo aplikacijo za zdrav način življenja DietPoint. Sedaj aplikacija, ki ima preko 4 milijone prenosov, služi kot dodaten kanal za promocijo naprave. Izdelek ULLA promovirajo tudi kot odlično poslovno darilo, saj v ima veliko ljudi v poslovnem svetu problem s pitjem vode.

6. KLJUČNI KAZALNIKI
Navedite, kateri so ključni kazalniki s katerimi merite napredke vašega podjetja.
Postaviti si moramo vprašanje, kaj lahko izmerimo, da lahko (iz)vemo, kako dobro nam gre? Merimo lahko različne stvari, pomagamo si lahko s postavljanjem mejnikov glede na »piratsko tehniko« (Dave McClure, Pirate Metrics), skozi merjenje 5 faz; 
· pritegnitev ali kako te uporabniki najdejo (Od kje prihajajo kupci na našo spletno stran? Koliko obiskovalcev imamo v naši trgovini? Koliko ljudi nas pokliče in vpraša po naši storitvi? Koliko obiskovalcev spletne strani je pustilo kontakt, da jih lahko obveščamo o novostih?); 
· aktivacija oziroma ali imajo pravo prvo uporabniško izkušnjo (Če imamo za aplikacijo poskusno brezplačno dobo, lahko merimo, koliko ljudi je uspešno uporabilo našo aplikacijo? Ravno tako lahko merimo odzive ljudi, ki so se srečali z našim MSP/prototipom.); 
· zadržanje oziroma ali se uporabniki vračajo (Koliko ljudi je ponovno kupilo naš izdelek ali storitev? Koliko se jih je registriralo?); 
· prihodek ali kako služiš denar (Koliko je nakupov/naročnin?);
· priporočila oziroma ali te uporabniki priporočajo drugim (Priporočila lahko avtomatiziramo in merimo – koliko ljudi je stisnilo »share« na socialnem omrežju Facebook).

______________________________________________________________
______________________________________________________________
Primer ULLA:
· Pritegnitev: Ogled spletne trgovine. (Koliko obiskovalcev spletne strani si ogleda tudi spletno trgovino?)
· Aktivacija: Naročilo izdelka. (Koliko je opravljenih naročil glede na obisk strani?)
· Zadržanje: Redna uporaba izdelka. (Ali to lahko merimo?)
· Prihodek: Nakup izdelka.
· Priporočila: Deljenje novic na socialnih omrežjih (Facebook, Instagram in Twitter)

7. TOKI PRIHODKOV in STRUKTURA STROŠKOV
a) Prihodki
Koliko bo cena vašega izdelka oziroma storitev? Kaj bodo vaši kupci dobili v okviru plačila?
Določitev cene vašega izdelka je zelo pomembna. Koliko stroškov boste imeli z izdelkom, nikakor ne vpliva na to, kakšna bo cena vašega izdelka. Kupci so za vaš izdelek pripravljeni plačati toliko, kolikor mislijo, da je vreden. Poglejte koliko na trgu stanejo podobni izdelki oziroma koliko vaši kupci trenutno plačujejo za rešitev problema. Na podlagi tega določite vašo ceno. 
Če vaš izdelek rešuje problem kupca na enak način kot že obstoječi izdelki, je prednost vašega izdelka v tem, da je lahko cenejši in mu tako postavite nižjo ceno od vaših konkurentov. V kolikor pa vaš izdelek bolje rešuje probleme kot obstoječi izdelki vaših konkurentov, je prav, da postavite enako ali višjo ceno.
Pomembno je, da določite, kaj bodo kupci dejansko dobili za ceno, ki ste jo določili oziroma s prodajo česa boste služili. Kupci od vas kupovali obljube, ki ste jih navedli v poglavju EDINSTVENE VREDNOSTI, dejansko pa bodo kupili produkt, ki zagotavlja izpolnitev te obljube. Navedite, kaj je ta produkt in kaj vse bodo kupci poleg njega še prejeli, ko bodo plačali določeno ceno.
Razlaga segmenta »Finance«: POPRI Digital, video št. 6

b) Stroški
Koliko bodo znašali stroški za 1. leto delovanja?
· Stroški prodanih izdelkov oziroma opravljenih storitev
· Plače zaposlenih
· Drugi stroški materiala in poslovanja 
· Oprema, stroji
· Strošek prodaje in marketinga
Navedite glavne stroške do zagona podjetja kot tudi po tem. Približno ocenite glavne stroške, ki jih boste imeli v enem letu delovanja. Koliko bo stalo, da naredite prvi prototip (MSP) in koliko, da boste pričeli tržiti vaš izdelek, kot ste si zamislili v poglavju POTI DO KUPCEV. Ocenite stroške materiala, ki ga potrebujete in stroške storitev zunanjih izvajalcev, ki bodo pomagali razvijati ali tržiti vašo idejo. 
Razmislite, kaj lahko naredite sami, tega pa vam ni potrebno stroškovno oceniti. Na začetku je vaše delo vložek v idejo, da bo ta sploh zaživela. Zato stroške plače ocenite in upoštevajte šele ko finance to omogočajo. 
[bookmark: _GoBack]Glede na postavljeno ceno izdelka lahko izračunate, koliko proizvodov morate prodati, da zaslužite dovolj, da se bodo pokrili vsi stroški, kar predstavlja tudi vaš cilj v smislu prodajne količine. 
Pomembno je, da pokažete, da razumete, kdaj boste začeli ustvarjati dobiček (točka preloma).

c) Izračun končnega stanja (prihodki – stroški)
PRIMER PRIKAZA FINANČNEGA NAČRTOVANJA:
	 
	jan
	feb
	mar
	apr
	maj
	jun
	jul
	avg
	sep
	okt
	nov
	dec
	1. leto

	Prihodki (cena na enoto x prodana količina)
	 
	 
	 
	 
	 
	 
	 
	 
	 
	 
	 
	 
	 

	Cena na enoto
	 
	 
	 
	 
	 
	 
	 
	 
	 
	 
	 
	 
	 

	Prodana količina
	 
	 
	 
	 
	 
	 
	 
	 
	 
	 
	 
	 
	 

	Stroški
	 
	 
	 
	 
	 
	 
	 
	 
	 
	 
	 
	 
	 

	Blago, surovine in material 
	 
	 
	 
	 
	 
	 
	 
	 
	 
	 
	 
	 
	 

	Razvoj produkta
	 
	 
	 
	 
	 
	 
	 
	 
	 
	 
	 
	 
	 

	Stroški poslovanja, prodaje, storitev, marketinga
	 
	 
	 
	 
	 
	 
	 
	 
	 
	 
	 
	 
	 

	Plače zaposlenih
	 
	 
	 
	 
	 
	 
	 
	 
	 
	 
	 
	 
	 

	Oprema, stroji
	 
	 
	 
	 
	 
	 
	 
	 
	 
	 
	 
	 
	 

	Drugi izdatki (najemnina, elektrika,…)
	 
	 
	 
	 
	 
	 
	 
	 
	 
	 
	 
	 
	 

	Končno stanje (prihodki – stroški) =
	 
	 
	 
	 
	 
	 
	 
	 
	 
	 
	 
	 
	 


Zgornja tabela je zgolj primer možnosti prikaza stroškov in prihodkov. Ekipa naj po svoji presoji in na svoj način opredeli prihodke in stroške. 




8. MSP – MINIMALNO SPREJEMLJIVI PRODUKT

Kako izgleda vaš prototip oziroma minimalno sprejemljiv produkt (MSP)? V predlogo vstavite slikovni material vašega MSP-ja ali pa povezavo do videoposnetka (Youtube povezava), da si bo komisija lahko predstavljala njegov izgled in uporabo. MSP je lahko predstavitev ali reklama v obliki letaka, plakata, spletne strani, FB oglasa, videa ali katerekoli druge izvirne oblike. Namen MSP-ja je predstavitev vašega izdelka ali storitve bodočim kupcem od katerih želite pridobiti zanimanje za nakup ali katerekoli povratne informacije. 
Kako so se ljudje odzvali na preizkus prototipa? Kaj ste izvedeli iz intervjujev s kupci? 
Razlaga segmenta »Prototip ali MSP«: POPRI Digital, video št. 7.
______________________________________________________________

9. INTERAKCIJE S KUPCI IN DRUGIMI DELEŽNIKI
Opišite na kakšen način ste pridobili informacije na podlagi katerih ste pripravili poslovni model. 
Zapišite vse vaše aktivnosti v zvezi z pridobivanjem informaciji za pripravo poslovnega modela. Opišite kako ste opravili intervjuje z morebitnimi kupci in vaše ugotovitve. Kaj je bila najbolj presenetljiva stvar, ki ste jo izvedeli od potencialnega kupca? Kako ste zaradi tega spremenili ali izboljšali svojo prvotno rešitev? 
Opišite s katerimi strokovnjaki (poslovnimi, prodajnimi, tehničnimi ) ali drugimi deležniki iz stroke ste govorili in od njih pridobili dragocene informacije, ki bi pomagali pri razumevanju, zakaj vaš poslovni model predstavlja poslovno priložnost. 
Poslovni model, ki je pripravljen samo na podlagi predvidevanj ima veliko manjšo vrednost.
______________________________________________________________
______________________________________________________________
______________________________________________________________
______________________________________________________________

